text: خلي شغفك شغلك - Mohamed Tohami
  خلي شغفك شغلك
  أنا كنت في نفس حالتك في يوم من الأيام
  طول عمري مهووس بكلمة "بصمة" وإزاي تسيب أثر في الدنيا. كان عندي يقين إن مش ممكن الواحد يفضل عايش ويشتغل علشان يكسب لقمة عيشه وخلاص … لازم الواحد يعيش علشان يسيب علامة ويعمل فرق في حياته وحياة اللي حواليه
  ماخدتش وقت كبير علشان أكتشف إني عمري ما هقدر أسيب بصمة طول ما أنا شغال موظف. أنا عمري ما سمعت عن موظف مشهور أو إسمه إتكتب في التاريخ أو ساب ميراث فاد الناس من بعده
  علشان كده قررت إني عمري ما هقدر أنتمي لعالم الموظفين
  إنت ممكن تستغرب من الكلام ده وتسأل لو كل واحد رفض يبقى موظف أمال مين اللي هيشتغل
  ده تساؤل مشروع جدا. وأرجوك متفهمش كلامي غلط. مافيش أي مشكلة خالص إن الواحد يشتغل موظف. ملايين الناس بتفضل العالم ده ومرتاحة فيه أو على الأقل متقبلة ومتعايشة مع الوضع وفي ملايين تانيين عندهم طموحات كبيرة في شغلهم في الشركات
  كل الحكاية إني بوجه كلامي لفئة تانية من الناس...
  بوجه كلامي لكل واحد عنده طموح
  أكبر بكتير من حدود وظيفته الحالية
  بوجه كلامي لكل إللي بيحلم إنه يعيش حياته بسعادة، وبأسلوبه مش بأسلوب مفروض عليه. بوجه كلامي لكل اللي عايز يكون لشغله معنى وقيمة أكبر بكتير من مجرد لقمة العيش. بوجه كلامي لكل واحد عايز يشتغل الحاجة اللي بيحبها ويعشقها ويبدع فيها ويكون من خلالها عنده استقلالية وحرية مالية تسعده وتسعد الناس المهمين في حياته.
  من خلال الحوارات اللي عملتها مع أكبر خبراء النجاح وإدارة الأعمال في العالم ومن خلال تجربتي الشخصية إكتشفت إن الشغف سر الحياة وسر السعادة الحقيقية
  ببساطة كلمة شغف يعني الحاجة اللي بتسعد قلبك
  شغف يعني الهوس الصحي اللي بيخليك في أفضل حالاتك وبتلاقي نفسك في اللي بتعمله
  شغف يعني الوقت بيقف وبتنسى نفسك ومشاكلك وبتكون في تناغم كامل مع الحاجة اللي بتعملها
  شغف يعني ممكن تصحى في نص الليل علشان تعمل اللي بتحبه أو تفكر فيه
  شغف يعني حياة ليها طعم ومعنى وقيمة
  شغف يعني الحاجة اللي ممكن تقضي عمرك كله تعملها وعمرك ما تزهق أو تمل
  شغف يعني الشخصية الحقيقية اللي جواك … يعني الحلم الكبير اللي جواك … يعني البصمة المميزة بتاعتك
  شغف يعني سعادة
  أنا عارف إن في الظروف اللي عايشين فيها اليومين دول بتخللي مجرد التفكير في شغفك تحدي كبير ومخاطرة كبيرة كمان. إزاي في الظروف الاقتصادية والمعيشية الصعبة دي ممكن تفكر تسيب شغلك إللي كمان ممكن يكون مرموق وبتقبض فيه مرتب كويس
  بالذات كمان إن كل الإحصائيات في مجال ريادة الأعمال مخيفة ومرعبة. كلها بتثبت إن نسب إللي بيفشلوا أكبر بكتير من اللي بينجحوا
  لكن اللي هتكتشفه معايا هيغير كل الموازين. هتكتشف حل عملي وجذري لمعاناتك اليومية. أوعدك إني هساعدك تسترد شغفك للحياة مرة تانيه. هتسترد حريتك وتعيش بأسلوبك وتخلي حياتك قصة تبقى فخور وإنت بتحكيها لولادك وأحفادك
  في البداية عاوز أحكيلك قصتي وإزاي عملت أفضل منظومة عملية في العالم هتساعدك تكتشف شغفك وتحوله لعمل خاص ناجح يعكس طموحاتك وأحلامك
  المشهد الأول: بعد التخرج
  كنت مهووس بأي حد يمسك الميكروفون ويكلم الناس في حاجة تلهب حماسهم وتخليهم في حالة أفضل
  علشان كدة مرضتش أتسرع وأقول أنا مش هشتغل كمهندس وهبدأ شغلي في الحاجة اللي بحبها على طول. كانت هتبقى مخاطرة كبيرة إني أعمل الحاجة اللي بحبها من غير أي خبرة أو معرفة
  فقررت إني أكون واقعي ومتهورش وأبدأ أشتغل زي كل الناس وأكسب لقمة عيشي بنفسي. وكنت محظوظ إن من أول يوم وأنا بشتغل في شركات
  وكنت عازم الأمر إني مش هتخلى عن الحاجة اللي بحبها وهبدأ أمارسها وأكتسب الخبرة والمعرفة والمهارة اللازمة جنب شغلي ساعتها
  المشهد الثاني: الكتاب الأكثر مبيعا
  بعد ٦ سنوات من الممارسة المستمرة لشغفي كتبت أول كتاب ليا إسمه
  كتاب بيجمع ما بين حكم المصريين القدماء و كل اللي إتعلمته عن النجاح من القراءات والحوارات اللي عملتها مع أفضل خبراء النجاح وإدارة الأعمال في العالم
  المشهد الثالث: بعد الثورة
  رحلة بناء الخبرة التجارية وإدارة الأعمال فضلت سنتين ونصف وساعتها كنت مطمئن وجاهز تماما إني أخوض التحدي وأسيب شغلي للتفرغ لحلمي وشغفي
  نشرت ٣ كتب إضافية نالوا إستحسان دولي كبير و أصبحت عضو فاعل في أكبر منظمتين في العالم للـ
  علشان يكون مكان لدعم كل واحد عنده شغف وعاوز يتخلص من أسر الوظيفة ويكون حر نفسه ويعمل الحاجة اللي بيعشقها
  انا بحلم أغير حال الموظفين في العالم كله
  علشان كدة أسست منظومة
  هي منظومة فريدة من نوعها إبتكرتها من خلاصة تجربتي واللي ساعدت مئات من الناس خلال الخمس سنين اللي فاتوا إنهم يبدأوا مشاريع ناجحة في المجالات اللي بيحبوها ويحولوا حياتهم لحياة ليها طعم ومعنى وقيمة
  مئات من الناس نجحوا يحولوا حياتهم من مجرد جري ومعاناه ورا لقمة العيش لحياة بيعيشوها بسعادة وبيعملوا فيها فرق في حياتهم وحياة الناس
  ملحوظة: علشان تتعرف على بعض القصص دي إسمع
  وأحب أطمنك إنك مش هتاخد ١٠ سنين زيي علشان تحقق حلمك
  أنا بوعدك إنك هتقدر تحول شغفك لعمل خاص ناجح
  حتى لو بتبدأ من الصفر ومش هتحتاج أكثر من نصف ساعة كل يوم جنب شغلك الحالي تطبق فيها خطوات نظام
  Passion To Profit System®
  الحمد لله على مدار الـ ٥ سنين اللي فاتوا كل اللي طبقوا خطوات
  ٪حققوا حلمهم بنسبة ١٠٠
  مش لازم تفكر إنك تسيب شغلك دلوقتي … بس على الأقل إبدأ جنب شغلك في الحاجة اللي بتحبها.
  إوعى تسيب نفسك وتستسلم لأسلوب حياة مفروض عليك…وإوعى تنسى إن الحياة بتنتهي فجأة
  ملحوظة صغيرة: ده مالوش أي علاقة من قريب أو بعيد بالتسويق الشبكي
  في ٢٠٠٧ بدأت سلسلة حوارات مع أفضل خبراء النجاح وإدارة الأعمال في العالم وكنت بسألهم عن قصص وأسرار نجاحهم. كان في سؤال دايما كنت بسأله وهو "إيه لحظة التحول اللي حصلت في حياتك؟
  كان عندي فضول أعرف إيه اللحظة اللي بتحول إنسان عادي شبه كل الناس لإنسان غير عادي بيأثر في كل الناس
  إتفاجأت إن كل مرة أسأل فيها السؤال ده كان بيجيلي نفس الإجابة
  كانت دايما الإجابة تيجي في صورة: حياتي إتحولت أول ما بدأت أسمع لقلبي وأعيش بشغف
  لأن أنا كمان إكتشاف شغفي وسعي وراه كان نقطة التحول في حياتي
  !ناس كتير بتفتكر إن إكتشاف الشغف ده موضوع صعب جدا جدا. بس في الحقيقة هو مفيش أسهل منه
  خليني أسألك بعض الأسئلة اللي ممكن تساعدك وتفتحلك الطريق
  ١. إيه أكتر حاجة كنت بتحب تعملها وإنت صغير؟
  ٢. لو هتدرِّس أو تدرس موضوع واحد بس طول حياتك هيكون موضوع إيه؟
  (٣. لو فاضلك يوم واحد تعيشه هتعمل إيه؟ (غير الصلاة وزيارة الناس اللي بتحبهم
  ٤. لو عندك أمنية واحدة مجابة هتتمنى تعمل إيه؟
  ٥. لو معاك فلوس كتير جدا هتفتح مشروع في مجال إيه؟
  ٦. مين مثلك الأعلى اللي طول عمرك بتحلم تبقى زيه أو عندك نفس تأثيره؟
  ٧. إيه الحاجة اللي طول الوقت بتزن في دماغك وصوتها مش بيختفي … تقدر تقول كده النداهة اللي علطول بتنده عليك؟
  لو الأسئلة دي مساعدتكش يبقى أنا بدعوك لورشة عمل
  هنتكلم عن الـ ٣ أسباب الرئيسية اللي ممكن تمنعك من اكتشاف شغفك و هتعمل تمرين سريع وفعال جدا إبتكرته وسميته
  ده أسهل وأسرع تمرين في العالم هيساعدك تكتشف المجال (أو المجالات) اللي إنت شغوف بيها في أقل من ٧ دقائق.. التمرين ده عمره ما فشل إنه يساعد الناس على إكتشاف شغفهم
  ولو إنت محتار لأن عندك أكتر من حاجة بتحبها هتعرف أربع طرق سهلة وسريعة هتساعدك على اختيار الشغف الأوضح والبدء فيه، أو إزاي ممكن تدمجه بطريقة مبدعة مع الحاجات التانية اللي إنت بتحبها
  ومتقلقش ... في نهاية الورشة يا إما تكتشف شغفك وتحط رجلك على أول الطريق لحياة مليانة نجاح وسعادة وحرية زي ما وعدتك، يا إما تسترد فلوسك فورا وبدون أي شروط ... أهم شئ بالنسبالي إني أعمل كل اللي أقدر عليه علشان أساعدك تحقق حلمك وتعيش حياتك بأسلوبك مش بأسلوب مفروض عليك... لكن لو لأي سبب ده محصلش أو كان خارج توقعاتك يبقى من حقك تسترد فلوسك كاملة
  بالإضافة لهدية مجانية بقيمة ١٠٠ جنيه
  نسخة هدية من رواية الأسطورة سبعة
  هتتعرف من خلال عمل درامي مشوق وملهم للغاية على المبادئ السبعة للحياة بشغف وهتحيي من جديد كل أحلامك المؤجلة